S-843/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2023, á hendur S-kk-þgf S-kk-þgf, kt. [...], [...], [...], I.

Fyrir umferðarlagabrot með því að hafa, fimmtudaginn 7. október 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 660 ng/ml, MDMA 325 ng/ml, fenazepam 4,6 ng/mlog klónazepam 4,6 ng/ml) um [...] við [...] í Kópavogi, þar sem lögregla hafði afskipti af ákærða sofandi undir stýri á gangsettri bifreiðinni, og á sama tíma haft í vörslum sínum stunguvopn, sem lögregla fann við leit í bifreiðinni.

Telst háttsemi þessi varða við 3. mgr. 7. gr., 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

II.

Fyrir umferðarlagabrot með því að hafa, fimmtudaginn 11. nóvember 2021, ekið bifreiðinni [...] með 73 km hraða á klukkustund um [...] við [...] í Reykjavík, þar sem aksturinn var myndaður með eftirlitsbúnaði lögreglu, en leyfður hámarkshraði á veginum var 60 km á klukkustund.

Telst háttsemi þessi varða við 2., sbr. 4. mgr. 37. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í desember [...]. Samkvæmt framlögðu sakavottorði, dagsettu 30. janúar 2023, var ákærði dæmdur til greiðslu sektar með dómi Héraðsdóms Norðurlands vestra 17. október 2022 meðal annars fyrir lyfjaakstur og akstur undir áhrifum ávana- og fíkniefna.

Brot þau sem ákærði er sakfelldur fyrir nú samkvæmt ákærulið 1 var framið fyrir uppkvaðningu ofangreinds dóms og verður ákærða því dæmdur hegningarauki í samræmi við 78. gr. almennra hegningarlaga nr. 19/1940. Brot samkvæmt ákærulið 2 var framið eftir uppkvaðningu sama dóms.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 3 6 0.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 24 daga.

Með vísan til lagaákvæða í ákæru er ákærði sviptur ökurétti í 9 mánuði frá birtingu dómsins að telja.

Ákærði greiði 158.975 krónur í sakarkostnað.

Af hálfu ákæruvaldsins flutti málið K-x-x K-x-x saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf S-kk-nf, greiði 3 6 0.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 24 daga.

Ákærði er sviptur ökurétti í 9 mánuði frá birtingu dómsins að telja.

Ákærði greiði 158.975 krónur í sakarkostnað.

H-kvk-nf S-kvk-nf B-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur, 15. mars 2023